b"\n_START_ARTICLE_\nMars Reconnaissance Orbiter\n_START_SECTION_\nHovedm\xc3\xa5l med ferden\n_START_PARAGRAPH_\nMRO vil gjennomf\xc3\xb8re vitenskapelige operasjoner i 2 \xc3\xa5r, fra november 2006 til november 2008. En av hovedm\xc3\xa5lene er \xc3\xa5 kartlegge Mars-overflaten med h\xc3\xb8y-resolusjons-kamera, for \xc3\xa5 kunne velge fremtidige landingssteder for andre ferder til planeten. MRO vil hjelpe planleggerne i \xc3\xa5 vurdere b\xc3\xa5de vitenskapelig verdi og riski forbundet med potensielle landingssteder. Romsonden vil ogs\xc3\xa5 v\xc3\xa6re en relay-stasjon og s\xc3\xb8rge for navigasjons-data for disse fremtidige ferdene._NEWLINE_MRO vil bruke sitt vitenskapelige utstyr til \xc3\xa5 studere klima, v\xc3\xa6r, atmosf\xc3\xa6re og geologi, samt lete etter bevis for flytende vann i polar-omr\xc3\xa5dene og under bakken. I tillegg vil MRO lete etter restene av de tapte romsondene Mars Polar Lander og Beagle 2._NEWLINE_MRO vil ogs\xc3\xa5 v\xc3\xa6re f\xc3\xb8rste steg i \xc3\xa5 etablere en internet protokoll for en annen planet i v\xc3\xa5rt solsystem. Etter at de viktigste punktene i de vitenskapelige operasjonene er avsluttet, vil romsondens utvidede oppdrag v\xc3\xa6re \xc3\xa5 fortsette til bruk for fremtidige romsonder og mars-rovere.\n_START_SECTION_\nAnkomst og aereobremsing\n_START_PARAGRAPH_\nMRO begynte \xc3\xa5 g\xc3\xa5 inn i bane rundt Mars 10. mars 2006, og passerte over den s\xc3\xb8rlige halvkulen i en h\xc3\xb8yde av 370\xe2\x80\x93400\xc2\xa0km. De seks hovedmotorene til MRO' ble s\xc3\xa5 avfyrt i 27 minutter for \xc3\xa5 bremse romsonden ned fra ~2,900\xc2\xa0m/s  til ~1,900\xc2\xa0m/s._NEWLINE_Romsonden havnet s\xc3\xa5 i en sv\xc3\xa6rt eliptisk polarbane med oml\xc3\xb8psperiode p\xc3\xa5 ca. 35.5 time. MRO befant seg n\xc3\xa5 i en bane med laveste punkt i banen p\xc3\xa5 426\xc2\xa0km fra overflaten og det h\xc3\xb8yeste p\xc3\xa5 44,500\xc2\xa0km fra overflaten._NEWLINE_30. mars 2006 begynte MRO s\xc3\xa5 prosessen med aerobremse, en trestegs-prosedyre. F\xc3\xb8rst ble motorene avfyrt for \xc3\xa5 senke banen slik at romsonden kunne bremses i atmosf\xc3\xa6ren. S\xc3\xa5 ble denne h\xc3\xb8yden holdt i 445 oml\xc3\xb8p av Mars for 5 jord-m\xc3\xa5neder for \xc3\xa5 redusere det h\xc3\xb8yeste punktet i banen bed til 450\xc2\xa0km. Etter denne prosessen var komplett, ble motorene avfyrt for \xc3\xa5 l\xc3\xb8fte MRO opp fra Mars igjen.\n_START_SECTION_\nObservasjonene og problemene begynner\n_START_PARAGRAPH_\nSelv om bilder ble tatt fra romsonden allerede i mars, var det f\xc3\xb8rst 29. september 2006 at MRO tok sine aller f\xc3\xb8rste bilder med h\xc3\xb8y oppl\xc3\xb8sning fra bane. P\xc3\xa5 dette bildet sies det at objekter s\xc3\xa5 sm\xc3\xa5 som 90 cm i diameter kan observeres._NEWLINE_6. oktober 2006 ble detaljerte bilder sluppet til media som MRO hadde tatt av Victoria-krateret med mars-roveren Opportunity synlig p\xc3\xa5 kanten av krateret. 16. oktober ble bilder av nordpolen p\xc3\xa5 Mars sendt tilbake_NEWLINE_17. november 2006 annonserte NASA at MRO hadde suksessfullt fungert som en relay-stasjon for radio-sendinger fra mars-roveren Spirit tilbake til Jorden. I november 2006 begynte problemer \xc3\xa5 komme til syne ved bruken av to instrumenter ombord. En feil-mekanisme i MCS gjorde feil som f\xc3\xb8rte instrumentet ute av stilling. Instrumentet er forel\xc3\xb8pig ikke i bruk, mens problemet unders\xc3\xb8kes. En \xc3\xb8kning i st\xc3\xb8y med resulterende d\xc3\xa5rlige pixels har blitt observert i flere HiRISE-bilder. En lengre oppvarmning av kameraet har redusert problemet._NEWLINE_4. desember 2006 tok MRO bilder av landingsstedene til Viking 1. og Viking 2. Ni dager senere, 13. desember, tok s\xc3\xa5 MRO bilder av vinter-oppholdsstedet til mars-roveren Spirit\n_START_SECTION_\n2007\n_START_PARAGRAPH_\nHiRISE-kameraet fortsetter \xc3\xa5 sende tilbake bilder med forbl\xc3\xb8ffende klarhet, som har s\xc3\xb8rget for store oppdagelser. 11. januar 2007 tok MRO bilder av landingsstedet til Mars Pathfinder. 15. februar 2007 annonserte NASA om observasjoner av MRO av Mars-terrenget som indikerte tilstedev\xc3\xa6relsen av flytende karbondioksid eller vann p\xc3\xa5 Mars-overflaten i n\xc3\xa6r geologisk fortid. 19. juli 2007 ble bilder av et nylig nedslagskrater i Tharsis-regionen p\xc3\xa5 Mars frigitt. I forbindelse med en stor st\xc3\xb8vstorm som raser over Mars i juni og juli 2007 tok MRO flere bilder for \xc3\xa5 se p\xc3\xa5 situasjonen for de to mars-roverne Opportunity og Spirit."